Pirmieji NBA naujokų biržos šaukimai
Nacionalinės krepšinio asociacijos pirmasis šaukimas – žaidėjas, kurį komanda kasmetinėje Nacionalinės krepšinio asociacijos (NBA) naujokų biržoje pasirenka pirmuoju iš visų tinkamų krepšininkų. Pirmąjį šaukimą gauna naujokų biržos loteriją laimėjusi komanda, kuri dažniausiai būna viena blogiausių lygos komandų. 1947–1949 m. naujokų biržas surengė Amerikos krepšinio asociacija (BAA). Amerikos krepšinio asociacija tapo Nacionaline krepšinio asociacija po to, kai 1949 m. rudenį į ją buvo įtrauktos Nacionalinės krepšinio lygos komandos. Oficialūs NBA leidiniai įtraukia BAA naujokų biržą į NBA naujokų biržos istoriją.